Arminius Theophilus Wegner
Arminius (vulgo Armin) Theophilus Wegner (natus Elberfeldiae die 16 Octobris 1886; Romae mortuus die 21 Maii 1978) fuit poeta et scriptor Germanicus, qui contra Adolfi Hitler tyrannidem antisemitismumque et de generis Armenorum occidione scripsit. Ipsi Adolfo Hitler epistulam publicam contra Iudaeorum persecutiones reclamantem misit, propter quam comprehensus est. Post quattuor autem menses e custodia dimissus, e Germania in Angliam, Palaestinam, et postremo in Italiam migrare potuit. Propter opera sua anno 1968 titulo iusto inter gentes decoratus est.